stanford-oval/wikipedia huggingface dataset:
אי פוליפל
האי בספרות ובתרבות

הסופרת קייטלין קיימן (Caitlin Kieman) משתמשת באי במספר סיפורי רצח בספריה. המבצר משמש כמקום רצח ומסתורין.
הסופרים ברברה גוטלוק ותום ג'ונסון הוציאו לאור אלבום ובו 200 תמונות ישנות ומסמכים הקשורים לאי ולמבצר בנרמן. הספר נקרא בפשטות מבצר בנרמן - Bannerman Castle.
האי פוליפל הוא מקום לרצח גם בספרה של לינדה פיירשטיין, Killer Heat משנת 2008.
כמו כן האי מככב כאתר לחטיפות בספרה של קירסטן מילר Kiki Strike: Inside the Shadow City.
המבצר מככב לפרק זמן קצר בסרטו של מייקל ביי, רובוטריקים: הצד האפל של הירח כמקומו של אחד מהשערים לכדור הארץ מהחלל החיצון.
בטלוויזיה, בסדרה Sleepy Hollow של FOX, האי הוא מקום קבורתו הסודי של ג'ורג' וושינגטון.
מבנה הארסנל הצבאי של בנרמן
הריסות מבצר בנרמן לאחר הפיצוץ של 1920
The Diving Board

The Diving Board (בעברית: המקפצה) הוא אלבום האולפן ה־29 של המוזיקאי הבריטי אלטון ג'ון, שיצא לאור בספטמבר 2013. הוא השני מאז "Victim of Love" שלא כלל אף אחד מחברי הלהקה הקבועים שלו. באלבום הייתה חזרה למתכונת הבסיסית של פסנתר־בס־תופים ששימשה את ג'ון בהופעות החיות שלו בראשית שנות ה־70.
עם צאתו נכנס האלבום למקום השלישי במצעד האלבומים הבריטי – המיקום הגבוה ביותר לאלבום של ג'ון מאז "Songs from the West Coast" שמ־2001, ולמקום הרביעי בבילבורד 200. הוא גם האלבום המצליח ביותר של ג'ון במצעדים בארצות הברית מאז "Blue Moves" שמ־1976.
הסינגל המוביל של האלבום, "Home Again", יצא לאור ב־24 בספטמבר 2013, באותו יום שבו האלבום הפך זמין להזמנה מראש. ב־28 באוגוסט 2013 יצא לאור ביוטיוב וידאו קליפ ל־"Mexican Vacation (Kids in the Candlelight)".
הפקה

האלבום הולחן על ידי ג'ון למילותיו של ברני טופין. המפיק, טי בון ברנט (אנ'), הפיק גם את אלבום האולפן הקודם של ג'ון (בשיתוף ליאון ראסל), The Union (אנ'). ברנט הציע שהאלבום יוקלט במתכונת הבסיסית של פסנתר, בס ותופים איתה הופיע ג'ון בראשית שנות ה־70.
"The Diving Board" נכתב ביומיים. התוצאה, לדברי ג'ון, הייתה ”אלבום הסולו המסעיר ביותר מזה המון, המון זמן. זה פשוט נשפך החוצה. האלבום המהיר ביותר שעשיתי מעולם”.
הוצאת האלבום נדחתה כמה פעמים: לכתחילה הוא היה אמור לצאת בסתיו 2012, אך באתר האינטרנט של ברני טופין פורסם שמטעמי קידום מכירות ההוצאה תדחה לפברואר 2013, ואז ההוצאה נדחתה שוב. ב־28 בספטמבר 2012 פורסם ב"רולינג סטון" שג'ון לא היה מרוצה מהאיזון באלבום ושהוא רצה לכתוב שירים נוספים. במהלך הופעה ב"זירה של פרת'" (אנ') בפרת' שבאוסטרליה, ב־10 בנובמבר 2012, אמר ג'ון שהוצאת "The Diving Board" תדחה שוב, למאי 2013. ההוצאה נדחתה משום שג'ון רצה להקליט שירים נוספים עם ברנט בינואר 2013. ב־8 בינואר 2013 פורסם באתר האינטרנט של ברני טופין ששם האלבום שונה מ־"The Diving Board" ל־"Voyeur". ב־23 בפברואר 2013 פורסם בכתבה ב"בילבורד" שהוצאת האלבום נדחתה שוב – הפעם לספטמבר 2013, וששם האלבום הוחזר ל־"The Diving Board". כן פורסמה בכתבה רשימת השירים החדשה, שכללה ארבעה שירים חדשים שנוספו לחומר המקורי. שיר אחד הושמט: "5th Avenue".
ג'ון תיאר את הגרסה הסופית במילים: ”האלבום הכי מוכוון פסנתר בקריירה שלי”. כן תיאר אותו במילים: ”האלבום הכי בוגר שלי”. בסיכומו של דבר נדחתה הוצאת האלבום ארבע פעמים.
הסינגל המוביל של האלבום, "Home Again", יצא לאור ב־24 בספטמבר 2013, באותו יום שבו האלבום הפך זמין להזמנה מראש. ב־28 באוגוסט 2013 יצא לאור ביוטיוב וידאו קליפ ל־"Mexican Vacation (Kids in the Candlelight)".
הצלחה

בהממלכה המאוחדת, האלבום נכנס עם יציאתו לאור למקום השלישי במצעד האלבומים הבריטי, תוך מכירת 22,000 עותקים בשבוע הראשון. האלבום הגיע למעמד אלבום כסף בהסמכת איגוד תעשיית ההקלטות הבריטי ב־10 בינואר 2014, מעמד המסמן מכירת 60,000 עותקים בבריטניה.
בארצות הברית, האלבום נכנס עם יציאתו לאור למקום הרביעי במצעד בילבורד 200, תוך מכירת 47,000 עותקים בשבוע הראשון, ובכך הפך לאלבום ה־18 של אלטון ג'ון שנכנס ל"עשרת הגדולים" (Top 10) במצעד. בקנדה, האלבום נכנס עם יציאתו לאור למקום השביעי.
הסינגל "Can't Stay Alone Tonight" הפך לשיר ה־70 של ג'ון שדורג במצעד השירים העכשוויים למבוגרים של "בילבורד" (כאשר הדירוג הראשון שלו במצעד היה עם "Your Song" ב־1970), ובכך שבר ג'ון את השיא של עצמו כזמר הכי מדורג במצעד זה.
מגזין "רולינג סטון" דירג את האלבום במקום ה־25 ברשימת 50 האלבומים הטובים של 2013.
ביקורת

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
Metacritic: 71
ציוני ביקורות
מקור: ציון
AllMusic: 
הגרדיאן: 
אינדפנדנט: 
לוס אנג'לס טיימס: 
רולינג סטון: 
PopMatters: 7/10
"The Diving Board" קיבל ביקורות חיוביות בדרך כלל ממבקרי המוזיקה עם יציאתו לאור. ב־Metacritic, המייחס מדרוג מנורמל מתוך 100 לביקורות ממבקרי מיינסטרים, האלבום קיבל ציון ממוצע משוקלל של 71, המציין "ביקורות חיוביות בדרך כלל", בהתבסס על 24 ביקורות.
אנדי גיל, מבקר "אינדפנדנט", כתב שזהו ”אלבום שאפשר שהוא הטוב בקריירה שלו”. קרוליין סאליבן, מבקרת "הגרדיאן", כתבה: ”זהו אלבום הפוגע בשילוב המושלם שבין בגרות ורעננות”. קווין קצ'פול מ־"PopMatters" כתב ש”אלטון ג'ון נשמע טוב יותר משנשמע כבר הרבה זמן"”.
המבקר יוסי חרסונסקי כתב שג'ון "חזר ממוקד". הוא שיבח את "הכישרון המלודי" ו"המיומנויות הפסנתרניות" שגילה ג'ון באלבום, והוסיף: ”גם בלי השוואות, זהו אחד הטובים שלו. עמוק. חם, מעט אפל. עשיר”. חרסונסקי כתב שג'ון התגלה באלבום כ”מספר הסיפורים הזכור מאלבום הקונספט Tumbleweed Connection
מ – Madman Across the Water גם – ‏Captain Fantastic”, ותיאר אותו כ"אולי גדול הפסנתרנים" של מוזיקת הרוק מאז ליטל ריצ'רד.
עמית קוטלר כתב ב־ynet:
אלטון ג'ון נשמע כמו בלהיטיו הגדולים מלפני 40 שנה: פתוח, מרגש, וענק על הפסנתר [...]
התוצאה, למרבה ההפתעה, מגיעה לאיכויות כמעט כמו אז, פעם, בשנות השבעים. [...] לפעמים הכישרון של ג'ון הופך כמעט לקסם, שבמהלכו הוא מהפנט את המאזינים [...] והאמת והכנות שהוא הצליח להביע כאן - חזקות יותר מכל מה ששמענו ממנו בשנים האחרונות.
רשימת הקטעים

מילות השירים נכתבו על ידי ברני טופין, המוזיקה לשירים הולחנה על ידי אלטון ג'ון.
| The Diving Board> מס' | The Diving Board> שם | The Diving Board> משך | The Diving Board>  | The Diving Board>  | The Diving Board>  | The Diving Board>  | The Diving Board>  | The Diving Board>  | The Diving Board>  |
| --- | --- | --- | --- | --- | --- | --- | --- | --- | --- |
| 1. | Oceans Away  | 3:58 |  |  |  |  |  |  |  |
| 2. | Oscar Wilde Gets Out (על אוסקר ויילד)   | 4:35 |  |  |  |  |  |  |  |
| 3. | A Town Called Jubilee  | 4:30 |  |  |  |  |  |  |  |
| 4. | The Ballad of Blind Tom (על תום העיוור)   | 4:12 |  |  |  |  |  |  |  |
| 5. | Dream #1 (אינטרלוד(אנ') כלי)   | 0:40 |  |  |  |  |  |  |  |
| 6. | My Quicksand  | 4:47 |  |  |  |  |  |  |  |
| 7. | Can't Stay Alone Tonight  | 4:48 |  |  |  |  |  |  |  |
| 8. | Voyeur  | 4:16 |  |  |  |  |  |  |  |
| 9. | Home Again  | 5:01 |  |  |  |  |  |  |  |
| 10. | Take This Dirty Water  | 4:25 |  |  |  |  |  |  |  |
| 11. | Dream #2 (אינטרלוד כלי)   | 0:43 |  |  |  |  |  |  |  |
| 12. | The New Fever Waltz  | 4:38 |  |  |  |  |  |  |  |
| 13. | Mexican Vacation (Kids in the Candlelight)  | 3:34 |  |  |  |  |  |  |  |
| 14. | Dream #3 (אינטרלוד כלי)   | 1:37 |  |  |  |  |  |  |  |
| 15. | The Diving Board  | 5:59 |  |  |  |  |  |  |  |
| משך כולל: | משך כולל: | 57:45 |  |  |  |  |  |  |  |
רשימת הקטעים > מהדורת דלוקס – רצועות בונוס

| מהדורת דלוקס> מס' | מהדורת דלוקס> שם | מהדורת דלוקס> משך | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  |
| --- | --- | --- | --- | --- | --- | --- | --- | --- | --- |
| 16. | Candlelit Bedroom  | 4:14 |  |  |  |  |  |  |  |
| 17. | Home Again (חי מאולפני קפיטול)   | 5:19 |  |  |  |  |  |  |  |
| 18. | Mexican Vacation (Kids in the Candlelight) (חי מאולפני קפיטול)   | 4:28 |  |  |  |  |  |  |  |
| 19. | The New Fever Waltz (חי מאולפני קפיטול)   | 4:42 |  |  |  |  |  |  |  |
| משך כולל: | משך כולל: | 76:28 |  |  |  |  |  |  |  |
רשימת הקטעים > מהדורת סופר דלוקס, DVD בונוס — חי מאולפני קפיטול

| מהדורת סופר דלוקס> מס' | מהדורת סופר דלוקס> שם | מהדורת סופר דלוקס> משך | מהדורת סופר דלוקס>  | מהדורת סופר דלוקס>  | מהדורת סופר דלוקס>  | מהדורת סופר דלוקס>  | מהדורת סופר דלוקס>  | מהדורת סופר דלוקס>  | מהדורת סופר דלוקס>  |
| --- | --- | --- | --- | --- | --- | --- | --- | --- | --- |
| 1. | T-Bone Burnett introduction  |   |  |  |  |  |  |  |  |
| 2. | The New Fever Waltz  |   |  |  |  |  |  |  |  |
| 3. | Mexican Vacation (Kids in the Candlelight)  |   |  |  |  |  |  |  |  |
| 4. | Home Again  |   |  |  |  |  |  |  |  |
| 5. | Behind 'The Diving Board' with Elton John  |   |  |  |  |  |  |  |  |
| 6. | Closing credits  |   |  |  |  |  |  |  |  |
רשימת הקטעים > מהדורת טארגט והמהדורה המוגבלת היפנית

| מהדורת טארגט / יפן> מס' | מהדורת טארגט / יפן> שם | מהדורת טארגט / יפן> משך | מהדורת טארגט / יפן>  | מהדורת טארגט / יפן>  | מהדורת טארגט / יפן>  | מהדורת טארגט / יפן>  | מהדורת טארגט / יפן>  | מהדורת טארגט / יפן>  | מהדורת טארגט / יפן>  |
| --- | --- | --- | --- | --- | --- | --- | --- | --- | --- |
| 1. | Oceans Away  | 3:57 |  |  |  |  |  |  |  |
| 2. | Oscar Wilde Gets Out  | 4:35 |  |  |  |  |  |  |  |
| 3. | A Town Called Jubilee  | 4:29 |  |  |  |  |  |  |  |
| 4. | The Ballad of Blind Tom  | 4:12 |  |  |  |  |  |  |  |
| 5. | Dream #1 (אינטרלוד (אנ') כלי)   | 0:39 |  |  |  |  |  |  |  |
| 6. | My Quicksand  | 4:46 |  |  |  |  |  |  |  |
| 7. | Can't Stay Alone Tonight  | 4:48 |  |  |  |  |  |  |  |
| 8. | Voyeur  | 4:16 |  |  |  |  |  |  |  |
| 9. | Home Again  | 5:01 |  |  |  |  |  |  |  |
| 10. | Take This Dirty Water  | 4:24 |  |  |  |  |  |  |  |
| 11. | Dream #2 (אינטרלוד כלי)   | 0:43 |  |  |  |  |  |  |  |
| 12. | The New Fever Waltz  | 4:38 |  |  |  |  |  |  |  |
| 13. | Mexican Vacation (Kids in the Candlelight)  | 3:33 |  |  |  |  |  |  |  |
| 14. | Dream #3 (אינטרלוד כלי)   | 1:36 |  |  |  |  |  |  |  |
| 15. | The Diving Board  | 5:55 |  |  |  |  |  |  |  |
| 16. | Candlelit Bedroom  | 4:13 |  |  |  |  |  |  |  |
| 17. | Gauguin Gone Hollywood  | 4:18 |  |  |  |  |  |  |  |
| 18. | 5th Avenue  | 4:22 |  |  |  |  |  |  |  |
| 19. | Home Again  | 5:19 |  |  |  |  |  |  |  |
| 20. | Mexican Vacation (Kids in the Candlelight)  | 4:27 |  |  |  |  |  |  |  |
| 21. | The New Fever Waltz  | 4:42 |  |  |  |  |  |  |  |
| משך כולל: | משך כולל: | 84:54 |  |  |  |  |  |  |  |
משתתפים

אלטון ג'ון – זמרה, פסנתר (1–4, 6–10, 12, 13, 15)
ג'ק אשפורד (אנ') – תוף מרים (3, 4, 7, 8, 10, 13)
ג'יי בלרוז — תופים (2, 3, 4, 6–10, 12–15)
רפאל סאדיק (אנ') – גיטרה בס (2, 3, 4, 6, 7, 8, 10, 12–15)
דייוויד פליץ' – גיטרה בס (9)
דויל ברמהול השני (אנ')– גיטרה (3, 10)
קיפוס גרין (אנ') כלי מקלדת – (2, 3, 4, 6–10, 12)
לארי גולדינגס (אנ') – אורגן האמונד B3 ‏ (15)
סטייפן האוזר (בקרואטית: stjêpaːn xǎuser) (אנ') – צ'לו (2, 4, 12)
לוקה סוליץ' (אנ')– צ'לו (2, 4, 12)
ג'ורג' בוהנון (אנ') – בריטון (9), טרומבון ואופוניום(אנ') (12, 15)
ברוס פולר (אנ') – טרומבון (9)
אירה נפוס – טרומבון (12, 15)
ויליאם רופר – טובה (9, 12, 15)
צ'אק פינדלי (אנ') – (Flugelhorn) (9)
דארל לאונרד (אנ') – עיבודי קרן יער (9, 12, 15), Flugelhorn ‏(9, 12, 15), חצוצרה (12)
ביל מקסוול – עיבוד קולות ליווי (3, 4, 7, 10, 13)
ביל קנטוס – זִמרת ליווי (3, 4, 7, 10, 13)
אלווין צ'י (אנ') – זִמרת ליווי ‏(3, 4, 7, 13)
לואיס פרייס (אנ') – זִמרת ליווי ‏(3, 4, 7, 13)
פרי מורגן – זִמרת ליווי ‏(3, 4, 7, 13)
כרמל אצ'ולס – זִמרת ליווי (3, 10, 13)
ג'ודית היל – זמרת ליווי (3, 10, 13)
רוז סטון (אנ') – זמרת ליווי (10)
משתתפים > הפקה

טי בון ברנט (אנ') – מפיק מוזיקלי
ג'ייסון וורמר – הקלטה ומיקס
ג'ף גרטנבאום – סאונדמן משני
כריס אוונס – סאונדמן משני
ונסה פר – סאונדמנית משנית
זאכרי דווס – טכנאי ציוד, עוזר טכנאי מיקס
כריס אוונס – עוזר טכנאי מיקס
מיקס באולפני הוילג' (אנ') ובאולפני אולימפיק (אנ') (לוס אנג'לס)
גווין לארסן (אנ') – מאסטרינג ב־Lurssen Mastering (הוליווד)
קארל ליברמן – טכנאי פסנתר
מאט מייטלנד – ארט דיירקטור
טים ברבר – צילום
טוני קינג – מנהל קריאייטיב
מצעדים > מצעדים שבועיים

|   ‏‏‏  מצעד שבועי (2013)> מדינה |   ‏‏‏  מצעד שבועי (2013)> מצעד |   ‏‏‏  מצעד שבועי (2013)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 13 |
|  אוסטרליה | מצעד האלבומים האוסטרלי | 26 |
|  איטליה | מצעד האלבומים האיטלקי | 12 |
|  אירלנד | מצעד האלבומים האירי | 14 |
|  ארצות הברית | בילבורד 200 | 4 |
|  גרמניה | GfK – טופ 100 | 11 |
|  דנמרק | היטליסטן | 6 |
|  הולנד | מצעד 100 האלבומים ההולנדיים | 22 |
|  הממלכה המאוחדת | מצעד האלבומים הבריטי | 3 |
|  ולוניה | אולטראטופ 40 | 20 |
|  יפן | אוריקון | 100 |
|  נורווגיה | VG-lista | 10 |
|  ניו זילנד | המצעד הניו זילנדי הרשמי | 20 |
|  ספרד | PROMUSICAE | 36 |
|  פלנדריה | אולטראטופ 50 | 33 |
|  צ'כיה | ČNS IFPI | 11 |
|  צרפת | SNEP | 29 |
|  קנדה | מצעד האלבומים הקנדי | 7 |
|  קרואטיה | טופ ליסטה | 9 |
|  שוודיה | סוורייטופליסטן | 42 |
|  שווייץ | המצעד השווייצרי | 7 |
נתוני מכירות

| מדינה | הסמכה | יחידות מאושרות / מכירות |
| --- | --- | --- |
| הממלכה המאוחדת | כסף | 60,000^ |
^אומדן היחידות המופצות מבוסס על הסמכת האלבום בלבד
תיעוד הוצאות לאור

| מקום | תאריך | פורמט (ים) | חברת תקליטים | מספר קטלוגי |
| --- | --- | --- | --- | --- |
| אוסטרליה | 13 בספטמבר 2013 | תקליטור, LP, הורדה דיגיטלית | מרקורי רקורדס | 3744867 |
| הממלכה המאוחדת | 16 בספטמבר 2013 | תקליטור, LP, הורדה דיגיטלית | מרקורי רקורדס | 3744867 |
| ארצות הברית/ קנדה | 24 בספטמבר 2013 | תקליטור, LP, הורדה דיגיטלית | קפיטול רקורדס | B0018688-02 |
מהדורות

מהדורה רגילה: כוללת 15 רצועות
מהדורת דלוקס: כוללת 19 רצועות
מהדורת סופר דלוקס: כוללת 19 רצועות ו־DVD בונוס — חי מאולפני קפיטול [אינה זמינה ב־MP3]
מהדורת LP כפול
מהדורה בלעדית לאמזון ארצות הברית: מהדורת דלוקס והעתק פוסטר פרסום ההופעה בהטרובדור
מהדורה בלעדית לוולמארט ארצות הברית: מהדורת דלוקס ו־DVD בונוס של הופעה באולם באד וולטון (אנ') (אחיו של סם וולטון, מייסד וולמארט) בפאייטוויל (ארקנסו) ביוני 2013 לפני בעלי המניות של וולמארט
מהדורה בלעדית לטארגט ארצות הברית: גרסה עם שני תקליטורים הכוללים שלוש רצועות מהופעה חיה (שתיים מהן לא זמינות בפורמט אחר)
מהדורה בלעדית ל־bestbuy.com ארצות הברית: מהדורת דלוקס ו־DVD בונוס של תהליך עשיית הופעות "The Million Dollar Piano" (אנ')
מהדורה מוגבלת יפנית: גרסת שני תקליטורים SHM הכוללים שלוש רצועות מהופעה חיה (שתיים מהן לא זמינות בפורמט אחר)
ביאורים

↑  ג'ון הופיע עם הבסיסט די מארי והמתופף נייג'ל אולסון בהופעות חיות החל מ־1970, אך הם הורשו להשתתף רק ברצועה אחת באלבומי האולפן בתפקידיהם (הם סיפקו קולות רקע ברצועות נוספות), עקב התנגדות חברת התקליטים. רק ב־1972, עם הוצאת האלבום "Honky Château", הצליח ג'ון, ממעמדו כמוזיקאי מוכר ומצליח, להכניס אותם בתפקידיהם גם להקלטות אלבומי האולפן.
אהבה ומלחמה

| --- | --- |

כרזת הסרט
 בימוי:  וודי אלן 
 הופק בידי:  צ'ארלס ה. יופה
 תסריט:  וודי אלן 
 עריכה:  ראלף רוזנבלום רון קליש ג'ורג' היבלי
 שחקנים ראשיים:  וודי אלן דיאן קיטון
 מוזיקה:  סרגיי פרוקופייב 
 צילום:  ג'סלין קלוקט 
 מדינה:  ארצות הברית 
 חברת הפקה:  יונייטד ארטיסטס 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  ארצות הברית 10 ביוני 1975
 משך הקרנה:  85 דקות
 שפת הסרט:  אנגלית 
 סוגה:  סרט פרודיה 
 תקציב:  $3,000,000
 הכנסות:  $20,123,742
 הכנסות באתר מוג'ו:   loveanddeath
 דף הסרט ב־IMDb
 
אהבה ומלחמה (באנגלית Love and Death; מילולית: "אהבה ומוות") הוא סרט קומי של וודי אלן. הסרט הוא מבט סאטירי על הספרות הרוסית ומככבים בו אלן ודיאן קיטון המגלמים את דמויותיהם של בוריס וסוניה החיים בתקופת כיבוש נפוליאון ומתווכחים רבות בעניינים פילוסופיים. אלן החשיב את הסרט למצחיק ביותר שעשה באותו זמן.
עלילה

כשנפוליאון (ג'יימס טולקן) פולש לאוסטריה במהלך המלחמות הנפוליאוניות, בוריס גרושנקו (וודי אלן), טיפוס פחדן ופציפיסט, נאלץ להתגייס לצבא הרוסי. בוריס המתוסכל אשר שמע כי בת דודתו מדרגה שנייה סוניה (דיאן קיטון) נישאת לסוחר הרינג, הופך לגיבור מלחמה. הוא שב לביתו ונושא את סוניה האלמנה הטרייה לאישה. סוניה אשר אמנם הייתה בעלת קשר עמוק עם בוריס, לא רוצה להתחתן עמו, אך היא מבטיחה לעשות זאת כדי לשמחו לפני שיצעד אל מותו בקרב כפי שהיא מאמינה, לאחר שבוריס שכב עם רוזנת ידועה אשר הייתה בת זוגו של אישיות ידועה. להפתעתה ואכזבתה של סוניה, בוריס חוזר בחיים. סוניה מתחתנת עם בוריס ובהדרגתיות, נישואיהם נראים שמחים, אך שגרת חייהם נקטעת כאשר צרפת פולשת לרוסיה. בוריס רוצה לברוח, אך אשתו משכנעת אותו להתנקש בחיי נפוליאון. לאחר ויכוחים פילוסופיים, מסכים בוריס להצטרף לסוניה. ניסיון ההתנקשות מסתיים בכישלון כשלבסוף סוניה בורחת ממעצר ובוריס נתפס ומוצא להורג, על אף שבלילה שלפני הוצאתו להורג, נראה מלאך אשר אמר לו כי יזכה לחיות.
הפקה

אלן צילם את הסרט מחוץ לארצות הברית, בצרפת ובהונגריה, שם נאלץ להתמודד עם מזג אוויר שאליו לא היה רגיל, עם הרעלת מזון ועם פגיעות פיזיות. בנוסף, התקשה אלן עם הצוות בו רבים לא הסתדרו אחד עם השני וכן גם עם אלן. בעקבות חוויה זו, אלן נשבע כי לעולם לא יצלם שוב סרט מחוץ לארצות הברית. למרות זאת, מאז 1996 עם הסרט "כולם אומרים אני אוהב אותך", אלן צילם כמה מסרטיו מחוץ לארצות הברית.
סגנון

הסרט מייצג מבחינה אמנותית, מעבר בין "ישנוני" לבין "הרומן שלי עם אנני". אלן בסרט זה מאזכר את ההומור של האחים מרקס, בוב הופ וצ'ארלי צ'אפלין כמחווה.
הדיאלוגים וההתרחשויות הם פרודיות על רומנים רוסיים, בייחוד אלה של טולסטוי ודוסטויבסקי כמו האחים קרמזוב, החטא ועונשו, המהמר, האידיוט ומלחמה ושלום. הדיאלוגים בין בוריס לאביו מורכבים משמות של ספריו של דוסטויבסקי.
השימוש במוזיקה של המלחין הנודע סרגיי פרוקופייב מוסיף לאווירה "הרוסית" של הסרט. יצירתו של פרוקופייב "טרויקה" מתוך לייטננט קיז'ה מושמעת בפתיחת ובסוף הסרט ובקטעים מסוימים באמצעו. בסצנת הקרב מושמע קטע מתוך היצירה אלכסנדר נבסקי אשר נכתבה לסרטו של סרגיי אייזנשטיין בעל אותו השם. לצלילי המארש של פרוקופייב מאהבה לשלושה תפוזים, בוריס צועד אל מותו.
חלק מן ההומור בסרט ישיר וחלק מן הבדיחות הן אזכורים מתוך ספרות קלאסית ומן הקולנוע האירופאי. לדוגמה, הסצנה האחרונה עם קיטון הנה אזכור לסרטו של אינגמר ברגמן, "פרסונה". אזכורים ופרודיות לסרטים אחרים הם גם לגבי אוניית הקרב פוטיומקין של אייזנשטיין וכן סרטו הידוע של ברגמן, החותם השביעי אשר מאוזכר פעמים רבות כשהידועה בהן היא בשיא הסרט.
ביקורות

הסרט הכניס למעלה מ-20 מיליון דולר בצפון אמריקה, מה שהפך אותו לסרט ה-18 אשר גרף סכום גדול ב-1975.
ב-Rotten Tomatoes, 18 מבקרים ומתוכם שלושה מן המבקרים ה"ידועים" באתר אמרו כי הסרט הוא"רענן" והעניקו לו ציון ממוצע של 8.1/10.
בספטמבר 2008, בסקר של "אמפייר", נבחר הסרט במקום ה-301 ברשימת 500 הסרטים הגדולים בכל הזמנים. באוקטובר 2013, בחרו קוראי עיתון "הגרדיאן" בסרט זה כשביעי הטוב ביותר של אלן.
בפסטיבל הסרטים הבינלאומי בברלין ב-1975, זכה הסרט בפרס הדוב הכסוף.
רוג'ר איברט העניק לסרט שלושה וחצי כוכבים ובאומרו על הסרט:
גברת קיטון מצוינת באהבה ומלחמה, כנראה בשל העובדה שהיא זוכה לפתח דמות, בניגוד להיותה כינור שני כמו בסרטים אחרים של אלן... ישנם רגעים קומיים אשר היו אובדים לגמרי לולא היו לנו רק את המילים, וכן מספר סצנות אשר כוללות הבעות פנים. זהו סרט טוב לצפות בו בשל הסיבה שנעשה בכל כך הרבה אכפתיות, אהבה וטירוף.
הערות שוליים

1 2 3 4 5  Stafford, Jeff. "Love and Death (1975)". TCM.com. נבדק ב-2013-08-23. ...he was able to pay homage to some of his favorite films: a battlefield hawker who sells blinis to the troops recalls Harpo Marx in Duck Soup (1933), a dueling scene appears modeled on a Bob Hope routine in Monsieur Beaucaire (1946), the climax is a direct nod to Ingmar Bergman's The Seventh Seal (1957) and the Scythian Suite by Stravinsky is used as background music in one scene, just as it was in Sergei Eisenstein's Alexander Nevsky (1938). Famous dialogue from the novels of Tolstoy like War and Peace and Anna Karenina is also parodied along with in-jokes about the poetry of T.S. Eliot.
↑  "Love and Death" on Box Office Mojo
↑  "All-time Film Rental Champs", Variety, 7 January 1976 p 48
↑  "Love and Death". Rotten Tomatoes. נבדק ב-8 באוגוסט 2013. {{cite web}}:  (עזרה)
↑  "Empire's 500 Greatest Movies Of All Time". Empire. נבדק ב-23 באוגוסט 2013. {{cite web}}:  (עזרה)
↑  "The 10 best Woody Allen films". The Guardian. 4 באוקטובר 2013. נבדק ב-22 בנובמבר 2014. {{cite news}}:  (עזרה)
↑  "Berlinale 1975: Prize Winners". Berlinale. נבדק ב-11 ביולי 2010. {{cite web}}:  (עזרה)
↑  "Love and Death". rogerebert.suntimes.com. 1 בינואר 1975. נבדק ב-19 במאי 2010. {{cite news}}:  (עזרה)
| סרטים בבימויו של וודי אלן |
| --- | --- | --- |
| שנות ה-60 | מה חדש, טייגר לילי? ‏ (1966) • קח את הכסף וברח (1969)   |  |
| שנות ה-70 | בננות (1971) • כל מה שרצית לדעת על מין (ולא העזת לשאול) (1972) • ישנוני (1973) • אהבה ומלחמה (1975) • הרומן שלי עם אנני (1977) • רגשות (1978) • מנהטן (1979) |  |
| שנות ה-80 | אבק כוכבים (1980) • קומדיה סקסית של ליל קיץ (1982) • זליג (1983) • דני רוז האיש מברודוויי (1984) • שושנת קהיר הסגולה (1985) • חנה ואחיותיה (1986) • ימי הרדיו (1987) • ספטמבר (1987) • אישה אחרת (1988) • סיפורי ניו יורק (1989) פשעים ועבירות קלות (1989) |  |
| שנות ה-90 | אליס (1990) • צללים וערפל (1991) • בעלים ונשים (1992) • תעלומת רצח במנהטן (1993) • קליעים מעל ברודוויי (1994) • אל תשתו מהמים (1994) • אפרודיטה הגדולה (1995) • כולם אומרים אני אוהב אותך (1996) • לפרק את הארי (1997) • סלבריטי (1998) • מתוק ומרושע (1999) |  |
| העשור הראשון של המאה ה-21 | נוכלים בגרוש (2000) קללת אבן העקרב הירוקה (2001) • סוף הוליוודי (2002) • כל דבר אחר (2003) • מלינדה ומלינדה (2004) • נקודת מפגש (2005) • סקופ (2006) • חלומה של קסנדרה (2007) • ויקי כריסטינה ברצלונה (2008) • מה שעובד (2009) |  |
| העשור השני של המאה ה-21 | כשתפגשי זר גבוה ומסתורי (2010) • חצות בפריס (2011) • לרומא באהבה (2012) • יסמין הכחולה (2013) • קסם לאור ירח (2014) • איש ללא הגיון (2015) • קפה סוסייטי (2016) • גלגל ענק (2017) • יום גשום בניו יורק (2019) |  |
| --- | --- |
בקרת זהויות :  BnF: cb16473204s (data)  LCCN: n2011043552  VIAF: 224407575   WorldCat (עם VIAF): 224407575
אוסאמה א-טירי

אוסאמה עבד אל-כרים א-טירי (בערבית: 	أسامة عبد الكريم الطيري בתעתיק: אסאמה עבד אלכרים אלטירי; נולד ב-16 ביוני 2002 בקטר) הוא כדורגלן קטרי המשחק בעמדת הקשר בקבוצת א-ריאן מליגת העל הקטרית.
קריירת מועדונים

א-טירי גדל באקדמיית אספייר וב-מועייזר. ב-6 בפברואר 2022 חתם בא-ריאן מליגת העל הקטרית. ב-15 בפברואר ערך את הופעת הבכורה שלו במועדון, בניצחון 0–1 על אום סלאל במסגרת גביע אמיר קטר. ב-19 בפברואר ערך את הופעת הבכורה שלו בליגה, בהפסד 2–4 לאל-ערבי במסגרת המחזור ה-19 לעונת 2021/2022. בסך הכל ערך חמש הופעות ליגה בעונה זו. ב-8 באפריל ערך את הופעת הבכורה שלו בליגת האלופות האסיאתית, בניצחון 2–3 על איסטיקלול דושנבה במסגרת שלב הבתים לעונת 2022.
קריירה בינלאומית

א-טירי היה חלק מסגל נבחרת קטר עד גיל 23 בטורניר גביע אסיה עד גיל 23 בשנת 2022, וערך שלוש הופעות בטורניר, בהן הבקיע שני שערים.
אולגה פבלובנה, הנסיכה הגדולה של רוסיה

אולגה פבלובנה, הנסיכה הגדולה של רוסיה (ברוסית: Ольга Павловна; ‏11 ביולי 1792 - 15 בינואר 1795), הייתה בתו של פאבל הראשון, קיסר רוסיה אשר מתה בילדותה.
ביוגרפיה

אולגה נולדה ב-11 ביולי 1792 בסנט פטרבורג בירת האימפריה הרוסית, לפאבל הראשון, קיסר רוסיה ולסופיה דורותיאה, נסיכת וירטמברג, בתם של פרידריך השני אויגן, דוכס וירטמברג ופרדריקה דורותיאה מברנדנבורג-שוודט. לידתה לא התקבלה בשמחה רבה מצד סבתה מצד אביה, יקטרינה הגדולה, שאמרה כי "הרבה בנות, כולן נשואות לא יספרו לאף אחד".
בהיותה בת שנתיים וחצי החלה אולגה לסבול תכופות מרעב, ובשל כך אכלה מאוד הרבה, וב-15 בינואר 1795 היא מתה לאחר כמה שבועות של סבל וחום מתיש. אולגה נקברה במנזר אלכסנדר נבסקי, ולאחר מותה הקדיש לה המשורר גברייל דרז'אבין שיר על מותה.
אולגה סוסנובסקה

| --- | --- |
אין תמונה חופשית
 לידה:  21 במאי 1972 (בת 52) ויילון, רפובליקת פולין 
 מדינה:  ארצות הברית, פולין 
 תקופת הפעילות:  מ-1999 
 בן או בת זוג:  סנדהיל רממורת'י (1999–?) 
 מספר צאצאים:  2 
 פרופיל ב-IMDb
 
אולגה סוסנובסקה (בפולנית: Olga Sosnovska; נולדה ב-21 במאי 1972 בוויילון שבפולין) היא שחקנית ילידת פולין המתגוררת בארצות הברית ובבריטניה.
ביוגרפיה

תפקידה הידוע ביותר הוא כאשת העסקים הפולנייה לנה קונדרה, באופרת הסבון "כל ילדיי" של רשת ABC. הזוגיות שלה בסדרה עם הדמות של בלנקה מונטגומרי והנשיקה של שתיהן עשתה היסטוריה טלוויזיונית.
בבריטניה היא ידוע בעיקר כפיונה קרטר בעונות השלישית והרביעית של סדרת הריגול "ספוקס". היא עזבה את הסדרה ב-2005 באמצע העונה כשנכנסה להריון.
סוסנובסקה נשואה לשחקן האמריקאי סנדהיל רממורת'י (גיבורים). לבני הזוג יש בת, האלינה, ובן, אלכס. היא שיחקה בתפקיד משנה בעונה השלישית של "גיבורים". ב-2007 גילמה את הדמות דבי בסרט "אושן 13".
פילמוגרפיה

ג'ייסון והארגונטים (2000) Jason and the Argonauts
בחזרה לאחוזת העמק (2001) Monarch of the Glen
קח אותי (2001) Take Me
כל ילדיי (2002-2004) All My Children
חוק וסדר (2003) Law & Order
ספוקס (2004-2005) Spooks
בית הזכרונות (2004) House Of D
אושן 13 (2007) Ocean's Thirteen
העשב של השכן (2011) Weeds
הערות שוליים

↑  News, April 15: Daytime TV's First Lesbian Kiss
| --- | --- |
בקרת זהויות :  ISNI: 0000 0003 7206 310X  LCCN: no2007018826  VIAF: 58851814   WorldCat (עם VIAF): 58851814
אומברית

אומברית היא שפה איטלית שנכחדה, והייתה בשימוש באזור אומבריה באיטליה העתיקה. דוברי השפה היו האומברים, שבט קדום שהתיישב באזור במהלך המאה ה-6 לפנה"ס.
ידועות כ-30 כתובות המשמרות את זכר השפה האומברית. הגדולה ביותר נקראת "הלוחות האיגוביים" (איגוביום = גוביו). מדובר בשבעה לוחות ברונזה הכוללים מידע על טקסי פולחן לכהני דת וכתובים בחלקם באלפבית איטלקי עתיק, ונכתבו בין המאה ה-7 לפנה"ס למאה ה-1 לפנה"ס.
בנוסף לשפה העתיקה, המונח משמש כיום גם על מנת לתאר את ניב השפה האיטלקית המדובר באזור אומבריה.